Diari Oficial de la Generalitat Valenciana


Sumari del DOGV 566, del 13-04-1987 (1987/808525)

ORDRE de 30 de març de 1987, del Conseller d'Obres Públiques, Urbanisme i Transports, per la qual s'aprova el Reglament de funcionament de les Comissions Territorials d'Urbanisme.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/30/(1)/dof/vci/html**

### Dades del document

Número de DOGV
:   566

Data del DOGV
:   13-04-1987

Secció del DOGV
:   DISPOSICIONS GENERALS

Número del document
:   1987/808525


Data del document
:   30-03-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 30 de març de 1987, del Conseller d'Obres Públiques, Urbanisme i Transports, per la qual s'aprova el Reglament de funcionament de les Comissions Territorials d'Urbanisme.  
En virtut del que estableix la Disposició Final Primera del Decret 247/1987, de 16 de març, del Consell de la Generalitat Valenciana, pel qual es regulen els òrgans urbanístics de la Generalitat Valenciana, i fent ús de les facultats que em confereixen els articles 35e) de la Llei 5/1983, de 30 de desembre, de Govern Valencià, i 7.4 del Decret 2/1986, de 13 de gener, del Consell de la Generalitat Valenciana, pel qual es modifica el Reglament Orgànic i Funcional de la Conselleria d'Obres Públiques, Urbanisme i Transports,   
ORDENE:  
DISPOSICIONS GENERALS  
Article primer  
El Conseller d'Obres Públiques, Urbanisme i Transports designarà els locals on radicaran les Comissions Territorials d'Urbanisme en cadascuna de les tres províncies de la Comunitat Valenciana.   
La Secretaria de cada Comissió Territorial constituirà seu permanent de tots els seus òrgans, i s'hi custodiaran tots els expedients i documents de planejament, que estaran permanentment a disposició dels membres de la Comissió.   
Article segon  
Cada Comissió Territorial d'Urbanisme disposarà dels mitjans personal s i material s necessari s per al desenvolupament de les funcions, especialment els serveis tècnico- administratiu, de documentació i assessorament.   
El personal al servei de cada Comissió Territorial d'Urbanisme l'integrarà:   
- El Secretari amb categoria de Cap de Servei.   
- Tècnics, administratius i auxiliars segons les necessitats del servei.   
Article tercer  
Les Secretaries Permanents de les Comissions Territorials d'Urbanisme de cadascuna de les tres províncies, es constituiran en els locals designats per la Conselleria d'Obres Públiques, Urbanisme i Transports, i estaran sotmeses al règim d'horari i atenció al públic que per l'òrgan competent es determine per als serveis generals de l'Administració Autònoma Valenciana.   
Article quart  
En cada Secretaria es portarà un Llibre de Registre d'Entrades i Eixides, específic, per als expedients que es tramiten davant la Comissió Territorial d'Urbanisme, i que serà independent del dels assumptes generals l'atenció dels quals pogués correspondre'ls o ser-los encomanat.   
DE LES SESSIONS DE LES COMISSIONS TERRITORIALS  
D'URBANISME  
Article cinqué  
Les Comissions Territorials d'Urbanisme es reuniran, si més no, en deu sessions anyals, i amb caràcter urgent sempre que ho sol·liciten la majoria dels seus membres, o a instància del President o Vice-president. El nombre de reunions sols podrà reduir-se quan no existiran temes a considerar i així ho notifique el Secretari al President de la Comissió, que a la seua vegada, ho possarà en coneixement de tots els membres.   
Les sessions podran ser ordinàries, quan se celebraran amb la periodicitat establerta i extraordinàries quan es reuniran les Comissions per raons d'urgència.   
Les sessions extraordinàries urgents se celebraran a instància del President o Vice-president o de la majoria dels vocals, quan existirà una necessitat urgent de resoldre assumptes de la seua competència, i de la demora se'n puguen derivar perjudicis de difícil o impossible reparació.   
Article sisé  
El President convocarà la Comissió Territorial d'Urbanisme almenys amb 48 hores d'antelació, i enviarà a tots els membres l'Ordre del Dia comprensiu de tots el assumptes a tractar.   
Els membres de la Comissió que, per causa justificada no poguessen concórrer, hauran de comunicar-ho al President notificant-li, en el seu cas, el nom. de la persona que els substituirà.   
Article seté  
El quòrum requerit per a la celebració del Ple de la Comissió serà el de la majoria simple en primera i segona convocatòria.   
El President declararà oberta la sessió quan apreciarà l'existència del quòrum i es passarà a examinar l'Ordre del Dia, que s'iniciarà, en tot cas, amb la lectura i aprovació de l'Acta de la sessió anterior.   
Article vuité  
Darrere la lectura i aprovació de l'Acta anterior, s'analitzaran els expedients d'acord amb l'Ordre del Dia, que no podrà ser alterat, llevat que es propose per algun membre de la Comissió per raons fonamentades, i siga acceptat per la majoria dels presents.   
Qualssevol dels membres de la Comissió podrà sol·licitar que quede sobre la taula un expedient a efectes que s'hi incorporen els documents o els informes que considere necessari per a la resolució, havent-hi de prendre acord la majoria absoluta dels presents.   
Article nové  
Abans d'entrar en el debat d'un assumpte, el Secretari o el vocal Ponent llegirà l'Informe de la Comissió Informativa, i els presents podran demanar-hi la paraula i el President donar-la, per a un torn d'explicació o petició d'explicació.   
En el debat podran intervenir els que assistesquen a la sessió com a interessats en el tema de què es tracte, de conformitat amb el que preveu l'article 13 del Decret 24/1987, de 16 de març, pel qual es regulen els òrgans urbanístics de la Generalitat Valenciana.   
Article deu  
Els acords s'adoptaran per majoria simple, i en cas d'empat, decidirà el vot del President.   
En qualsevol cas, l'acord haurà de comptar amb l'aquiescència majoritària, àdhuc en el cas que es produesquen abstencions si be, en aquest últim supòsit, el President podrà acordar una segona o tercera votació, que, en tot cas, serà definitiva.   
Article onze  
Les abstencions sols podran fonamentar-se en la falta d'elements de judici, i, si la majoria de membres les sustentaven, això suposarà, automàticament, la recaptació dels informes relatius als aspectes que es considere escaient de clarificar. En aquest cas, l'acord de la Comissió no tindrà caràcter resolutori, i el Secretari assumirà la responsabilitat de completar l'expedient per a la nova submissió a la Comissió.   
Article dotze .   
Correspon al President assegurar la bona marxa de les sessions, dirigir els debats i mantenir-ne l'ordre.   
Article tretze  
L'adopció d'acords es produeix mitjançant votació ordinària, llevat que la pròpia Comissió n'acorda, per a un cas concret, la votació nominal.   
En cas de votacions amb resultat d'empat, decidirà el vot de qualitat del President.   
Article catorze  
Finalitzat el debat i la votació dels assumptes inclosos en l'Ordre del Dia, es prendrà coneixement, si s'escau, d'aquells altres que, per raons d'urgència, es decidesca de tractar en la sessió.   
La inclusió d'expedients no compresos en l'Ordre del Dia, sols tindrà lloc per raons d'urgència i requerirà el consentiment de la majoria dels membres presents i votants.   
Article quinze  
Els membres de la Comissió podran formular precs o preguntes com a últim punt de l'Ordre del Dia.   
Es considerarà com a prec el suggeriment o petició per tal que s'adopten determinades mesures en matèries de la competència de la Comissió.   
Es considerarà pregunta la interrogació sobre un fet, una situació o una informació.   
Al prec o pregunta es contestarà en el mateix acta, si era possible, i, en el seu defecte, en la següent sessió.   
Article setze  
El President declararà clausurada la sessió, alçant-se Acta dels Acords, que haurà de recollir els fonaments dels vots discrepants de l'acord majoritari, llevat de la decisió en contra dels qui els hagen sustentat i per manifestació expressa d'aquests.   
Article disset  
Quan raons de força major impediran l'assistència del President i Vice-president a les sessions de les Comissions Territorials d'Urbanisme, aquest podrà dessignar un representant. Si les mateixes raons impedien aquesta actuació, les Comissions Territorials d?Urbanisme iniciaran la sessió als trenta minuts de l'hora prevista, sota la presidència accidental del Vocal de major edat. Si el President o Vice-president compareixien amb posterioritat a l'inici de la sessió, assumiran les llurs respectives funcions i el President accidental p ros seguirà com a Vocal, fent-se constar en Acta aquesta circumstància.   
Article divuit  
Durant cada sessió, el Secretari prendrà les notes necessàries per a redactar l'Acta, en la qual es consignarà:   
a) Lloc de la reunió, el dia, el mes i l'any.   
b) Hora en què comença.   
c) Nom i cognoms del President i de tots els membres assistents, fent-hi constar els qui assistesquen com a substituís així com els absents que s'hagen excusat de fer-ho i dels que falten sense excusa.   
d) Caràcter ordinari, extraordinari o urgent de la sessió.   
e) Assumptes que s'examinen i part dispositiva dels acords que hi recaiguen.   
f) Votacions que es verifiquen, fent-hi constar els vots en contra i la seua motivació, així com la fonamentació de les abstencions, llevat que el discrepant sol·licite que no consten en Acta els fonaments.   
g) Quants incidents es produiran durant l'acte i foren dignos de resenyar-se a judici del Secretari.   
h) Hora en què el President alce la sessió.   
DE LES SECRETARIES PERMANENTS  
Article dinou  
Els Secretaris de les Comissions Territorials d'Urbanisme tindran el caràcter i les funcions de fedataris de tots els acords i els informes de les Comissions Territorials d'Urbanisme i de les Comissions Informatives, i en custodiaran els llibres i els documents.   
Per la condició de fedataris de tots els actes i acords, els correspondran:   
1) Assistir, a totes les sessions i reunions dels òrgans col·legiats.   
2) Redactar les Actes de les sessions de les Comissions Territorials d'Urbanisme i de les Comissions Informatives.   
3) Donar lectura, en començar la sessió, de l'esborrany de l'Acta de la precedent, i, una vegada aprovada, transcriure-la al Llibre respectiu, havent de quedar autoritzada amb la seua firma i la del President de la Comissió.   
4) Notificar els Acords i informes i publicar-los en els casos en què siga procedent.   
5) Certificar aspectes dels expedients, segons el que estableix la Llei de Procediment Administratiu.   
Article vint  
Els Secretaris, en qualitat de Caps directes de les dependències i els serveis de la Comissió Territorial d'Urbanisme tindran les funcions següents:   
1) Dictar les disposicions de règim interior que calguen per al millor funcionament dels serveis.   
2) Coordinar el funcionament de la Comissió Territorial d'Urbanisme i Comissió Informativa.   
3) Controlar els expedients, impulsar els seus diversos tràmits i recaptar els informes sectorials que procedesquen.   
4) Recopilar informes i elaborar propostes o suggeriments a la Comissió Territorial d'Urbanisme.   
5) Elaborar l'Ordre del Dia de la Comissió Territorial d'Urbanisme i de la Comissió Informativa, sotmetent-ho a l'aprovació del seu President.   
6) Convocar les reunions de la Comissió Territorial i de la Comissió Informativa per ordre del President, i comunicar-ne la convocatòria a tots els membres.   
7) Trametre els expedients a la Conselleria d'Obres Públiques, Urbanisme i Transports, quan correspondrà de resoldre al Conseller d'Obres Públiques, Urbanisme i Transports.   
8) Notificar els Ajuntaments i persones interessades sobre els Acords.   
9) Custodiar els segells oficials i tenir-ne cura de l'ús adient.   
DE LES COMISSIONS INFORMATIVES  
Article vint-i-un  
Correspon a cada Comissió Informativa de conformitat amb els articles divuit i següents del Decret 24/1987, de 16 de març, pel qual es regulen els òrgans urbanístics de la Generalitat Valenciana, l'estudi, l'informe o la consulta dels assumptes que hagen de ser sotmesos a decisió de cada Comissió Territorial d'Urbanisme, del Conseller d'Obres Públiques, Urbanisme i Transports, o del Consell de la Generalitat Valenciana.   
Article vint-i-dos  
El Secretari, d'acord amb el President de les Comissions Informatives, distribuirà els expedients que hagen de ser informats entre els vocals de la Comissió, els quals analitzaran i estudiaran la viabilitat i legalitat d'aquests per a l'exposició en la Comissió, en la qual, si s'escau, actuaran com a ponents d'assumptes que se'ls hagen encomanat.   
Article vint-i-tres  
Les Comissions Informatives controlaran el compliment d'acords de cada Comissió Territorial d'Urbanisme en els expedients aprovats condicionalment, i en donaran compte a aquestes i ho notificaran als Ajuntaments, i, si s'escau, als promotors de l'expedient.   
Així mateix, comprovaran el compliment del que disposa l'article 48.1 de la Llei del Règim del Sòl i Ordenació Urbana, donant compte a les Comissions Territorials d'Urbanisme.   
Article vint-i-quatre. Funcionament.   
Les Comissions Informatives es reuniran totes les vegades que estime convenient el seu President, d'ofici o a instància del Secretari o els Vocals, i almenys una vegada amb caràcter previ a les sessions de les Comissions Territorials d'Urbanisme. S'entendrà constituïda quan assistiran, si més no, tres dels seus components.   
Les sessions seran presidides pel President i en cas d'absència d'aquest, sense que assistesca en el seu nom. un delegat o substituí, les sessions seran presidides pel Vocal més antic.   
Les Comissions Informatives seran convocades pel seu President, almenys amb 48 hores d'antelació, llevat de raons d'urgència.   
Es preocuparà que les reunions se celebren en el dia i l'hora regularment preestablerts.   
També es podran tractar assumptes no inclosos en l'Ordre del Dia, sempre que siguen declarats urgents, als efectes de la qual cosa es requerirà el vot favorable de la majoria dels membres de la Comissió.   
Article vint-i-cinc  
Correspon al President assegurar la bona marxa de treballs, dirigir els debats i mantenir-ne l'ordre.   
Article vint-i-sis  
Un. Les propostes de resolució de les Comissions Informatives s'adoptaran per majoria de vots dels membres assistents i seran signades pel President.   
En cas d'empat, el vot del President tindrà la condició de vot de qualitat.   
Dos. El vocal que dissentesca del Dictamen podrà demanar exposar la seua motivació davant la Comissió Territorial d'Urbanisme en els assumptes que corresponga a aquesta de resoldre.   
Article vint-i-set  
De cada reunió que celebren les Comissions Informatives s'estendrà Acta, i hi constaran els noms dels vocals assistents, els assumptes examinats i els dictàmens tramesos, així com un extracte de les intervencions que s?han fet, i també constarà la motivació dels vots en contra.   
València, 30 de març de 1987.   
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI